Initial D (film)

Initial D er en hongkongkinesisk actionfilm fra 2005 regissert av Andrew Lau og Alan Mak. Filmen handler om den japanske tenåringsgutten Takumi som har raske biler som sin store interesse. På dagtid studerer han ved en videregående skole, på nattestid kjører han rundt og leverer han tofu for sin fars firma. I tillegg bruker han farens bil til å delta i drifting, noe han viser seg å ha et stort talent for. Filmen er basert på den japanske mangaserien Initial D. Hovedrollen spilles av Jay Chou (hans filmdebut). Filmen var en samproduksjon mellom Hongkong og fastlands-Kina.

Initial D ble den mest innbringende filmen i Hongkong i 2005. Den ble også populær i fastlands-Kina og i Japan. Filmen ble i liten grad vist utenfor Øst-Asia.  

Anthony Wong Chau-sang ble for sin innsats tildelt fire priser i kategorien beste mannlige birolle, deriblant ved Hong Kong Film Award og Golden Horse Award i Taiwan. Jay Chou ble tildelt prisen for beste nykommer.

Rollebesetning 
 Jay Chou – Takumi Fujiwara
 Anne Suzuki – Natsuki Mogi, Takumis kjæreste
 Edison Chen – Ryousuke Takahashi, leder av RedSuns
 Anthony Wong Chau-sang – Bunta Fujiwara, Takumis far
 Shawn Yue – Takeshi Nakazato, leder av NightKids
 Chapman To – Itsuki Tachibana, Takumis venn og leder av Akina SpeedStars
 Jordan Chan – Kyouichi Sudou, leder av Team Emperor
 Kenny Bee – Yuuichi Tachibana, eier av bensinstasjon og Buntas venn
 Tsuyoshi Abe – Kenji, en ansatt ved av bensinstasjon og medlem av Akina SpeedStars
 Liu Keng Hung – Seiji Iwaki, medlem av Team Emperor
 Chie Tanaka – Miya
 Kazuyuki Tsumura – Mr. X, Natsukis "sugar daddy"

Referanser

Eksterne lenker 
 

Filmer fra 2005
Kinesiske actionfilmer
Hongkongkinesiske actionfilmer
Bilsportfilmer
Ungdomsfilmer
Filmer basert på tegneserier
Filmer lagt til Japan